Hydroksyklorokin

Hydroksyklorokin (engelsk språk: Hydroxychloroquine (HCQ)), som blant annet selges kommersielt som Plaquenil er en medisin brukt for å hindre og behandle malaria i områder der malaria fortsatt er sensitiv for klorokin. Annen bruk inkluderer behandling av leddgikt (rheumatoid arthritis), lupus, Sjögrens syndrom og porphyria cutanea tarda (PCT). Det tas i tablettform via munnen. Klorokin og hydroksyklorokin er klinisk ekvivalente i malariasammenheng. Det ble i 2020 undersøkt som en eksperimentell behandling for covid-19. Forskning publisert i mai 2020 viste at midlet kunne hjelpe mot COVID-19, denne artikkelen er senere trukket tilbake.Vanlige bieffekter inkluderer oppkast, hodepine, endring i syn og muskelsvakhet. Alvorlige bieffekter kan være allergiske reaksjoner. Selv om ikke all risiko kan fjernes, forblir middelet en behandling for revmatisme under graviditet. Hydroksyklorokin tilhører antimalaria- og 4-aminoquinoline-medisinfamilien.Hydroksyklorokin ble godkjent for medisinsk bruk i USA i 1955. Den er på World Health Organizations liste over essensielle medisiner, de sikreste og mest effektive medisinene som man trenger i et helsesystem. I 2017 var det nummer 128 på listen over de mest brukte reseptbelagte medisinene i USA, med mer enn 5 millioner resepter. 


== Medisinsk bruk ==
Hydroksyklorokin er brukt for å behandle systemisk lupus erythematosus, revmatiske lidelser som rheumatoid arthritis, porphyria cutanea tarda og q-feber og noen typer av malaria. Det betraktes som førstelinje-behandling for systemisk lupus erythematosus. Visse typer av malaria, resistente stammer og kompliserte tilfeller som krever forskjellige eller tilleggsmedisinering.Det er mye brukt til å behandle primært Sjögrens syndrom, men har ikke vist å være effektiv. Hydroksyklorokin er mye brukt i behandlingen av Lyme borreliose-gikt. Den kan ha både en anti-spiroketer aktivitet og en 
betennelsesdempende aktivitet, lik behandling av revmatoid artritt.


== Bivirkninger ==
Medikamentetiketten anbefaler at hydroksyklorokin ikke bør foreskrives til personer med kjent overfølsomhet overfor 4-aminokinolin-forbindelser. Det er en rekke andre kontraindikasjoner og forsiktighet er nødvendig hvis pasienter har visse hjertesykdommer, diabetes eller psoriasis. Som forebyggende medisin mot malaria forekommer det sjelden andre bivirkninger enn magesmerter. 


== Virkemåte ==
Hydroksyklorokin påvirker malariaprotozoene i erytrocyttfasen.  Stoffet tas opp i  blodceller, lever, nyrer, milt, lunger og melaninholdig vev som hud og øyne. Det skilles ut via nyrene og har en halveringstid på 6-60 døgn. En antiviral effekt av hydroksyklorokin antas å være knyttet til økning av pH i endosomer og golgiapparatet i cellene.  Klorokin og hydroksyklorokin ser ut til å påvirke modning og transport av endosomer i cellekulturer, noe som kan hemme transporten av viruspartikler i cellene. Klorokin har vist effekt som antiviralt middel i cellestudier, mens det ikke har vist overbevisende effekt i dyreforsøk eller mot virus hos mennesker. 


== Forskning ==


=== Covid-19 ===

Frem til 22. april 2020 er det begrensede holdepunkter for å støtte bruken av hydroksyklorokin mot koronavirus-sykdommen (covid-19). Det pågår studier, men fordelene med behandlingen er uklare. Selv om bruken ikke er godkjent av FDA for covid-19 er det fra 7. april 2020 lov å teste medisinen via en «Emergency Use Authorization» i USA. Noen benytter den off-label for sykdommen. Den 24. april 2020 med henvisning til risikoen for «alvorlige hjerterytmeproblemer», la FDA ut en advarsel mot å bruke stoffet mot covid-19 «utenfor sykehus eller kliniske studier».Opp til 8. april 2020 har det vært en randomisert kontrollert studie på 36 pasienter som fant at det var ingen forskjell med hydroksyklorokin (HCQ), noe som antyder at hvis HCQ har en effekt, er det høyest beskjedent.Publiseringsstatusen til en ikke-randomisert studie, som hevdet hydroksyklorokinfordeler for covid-19, er tvetydig. På publikasjonssiden til International Journal of Antimicrobial Agents (IJAA) opplyses det at artikkelen var: Mottatt 16. mars 2020, akseptert 17. mars 2020, tilgjengelig på nett 20. mars 2020.Dette indikerer at artikkelen er fagfellevurdert og akseptert av tidsskriftet IJAA. Dog, det er ingen notis om redaksjonell bekymring på artikkelsiden i tidsskriftet. 3. april 2020 ble imidlertid en offisiell uttalelse fra International Society of Antimicrobial Chemotherapy (ISAC) gitt. ISAC produserer i samarbeid med forlaget Elsevier IJAA-tidsskriftet. Denne uttalelsen begynner med teksten: ISAC deler bekymringene angående artikkelen ovenfor som nylig ble publisert i International Journal of Antimicrobial Agents (IJAA). ISAC-styret mener artikkelen ikke oppfyller samfunnets forventede standard, særlig knyttet til mangelen på bedre forklaring på inkluderingskriteriene og prioritering av pasienter for å sikre pasientsikkerhet.Den 13. april 2020, ble det i tillegg skrevet en uttalelse fra ISAC og Elsevier som inkluderte den følgende teksten: For øyeblikket pågår ytterligere uavhengig fagfellevurdering for å undersøke om bekymringene for forskningsinnholdet i artikkelen stemmer. Gitt denne prosessen med etterpubliseringarbeidet fortsatt pågår, vil det være for tidlig å kommentere på dette tidspunktet. Studieforfatterne har blitt kontaktet og bedt om å ta opp innvendingene som har fremkommet.I april 2020 startet USA National Institutes of Health (NIH) et forsøk med medisinen. 25. mars startet Oslo universitetssykehus en studie initiert av WHO, der effekten av Hydroksyklorokin og Ebola-middelet Remdesivir, blir testet på covid-19 pasienter. 22. mai 2020 ble det publisert en artikkel i The Lancet som viste at av 14888 pasienter med covid-19 som fikk klorokin eller hydroksyklorokin, økte dødeligheten hos de som brukte medisinen i forhold til referansegruppen. 27. mai valgte franske myndigheter å forby hydroksyklorokin som middel mot covid-19.  4. juni ble det klart at senteret bak artikkelen i The Lancet ikke ville dele underlagsdataene sine, og artikkelen ble trukket tilbake.  Dagen før kom det en amerikansk, dobbeltblind studie av Hydroksyklorokin som viste at det ikke har noen forebyggende effekt mot covid-19. 4. juni kom en britisk studie som konkluderte med at hydroksyklorokin ikke hadde noen helseeffekt på covid-19 pasienter, og stanset bruken av medisinen på britiske pasienter. 


=== Donald Trump og Hydroksyklorokin ===
19. mars 2020 uttrykte Donald Trump at han hadde stor tro på hydroksyklorokin som et middel mot covid-19.  Han sa også at legemiddelet var blitt raskt godkjent for bruk mot covid-19, noe som ble tilbakevist. Salget av midlet økte med 60 % sammenlignet med året før.  18. mai fortalte Trump at han brukte hydroksyklorokin forebyggende mot covid-19, uten at noen studier hadde vist en forebyggende effekt. 


== Referanser ==


== Eksterne lenker ==
«Hydroxychloroquine». Drug Information Portal. U.S. National Library of Medicine.